18/06/2010 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Notificación de resolución

RESOLUCIÓN DO 20 DE MAIO DE 2010, DA DIRECCIÓN XERAL DE INDUSTRIA, ENERXÍA E MINAS, POLA QUE SE AUTORIZAN AS INSTALACIÓNS ELECTROMECÁNICAS, SE APROBA 0 PROXECTO DE EXECUCION E SE RECOÑECE A CONDICIÓN DE ACOLLIDA AO RÉXIME ESPECIAL DE PRODUCIÓN DE ENERXÍA ELÉCTRICA DAS INSTALACIÓNS DO PROXECTO DO PARQUE EÓLICO PUNTA MAEDA, PROMOVIDO POR SOCIEDAD EÓLICA PUNTA MAEDA S. L. (EXPEDIENTE IN661A 2004/10). ANTECEDENTES DE FEITO PRIMEIRO. –0 parque eólico Punta Maeda admitiuse a trámite por resolución do 26 de maio de 2004 da Consellería de Innovación, Industria e Comercio (DOG n.° 100, do 26 de maio), ao abeiro da Orde da mesma consellería do 22 de xaneiro de 2004, cunha potencia de 13.2 MW. SEGUNDO. –Mediante Acordo do 26 de maio de 2005 da Delegación Provincial da Consellería de Innovación, Industria e Comercio da Coruña, o proxecto do parque eólico Punta Maeda someteuse a información pública para os efectos previstos na Lei 54/1997, do 27 de novembro, do sector eléctrico, no Decreto 302/2001, do 25 de outubro, e no Real decreto 1955/2000, do 1 de decembro. A devandita resolución foi publicado no Diario Oficial de Galicia do 7 de xuño de 2005, no xornal A Voz de Galicia do 2 de xuño de 2005, e no taboleiro de anuncio do Concello de Mañón (A Coruña). 0 citado proxecto contaba coas seguintes características básicas: Solicitante: Sociedad Eólica Punta Maeda S. L. Denominación: Parque eólico Punta Maeda. Concello afectado: Mañón (A Coruña). Potencia en tramitación: 13.2 MW. Características técnicas: 7 aeroxeradores de 2.000 kW de potencia nominal unitaria montados sobre fustes tubulares metálicos de 67m de altura e rotores de 80m de diámetro. Durante o período de información pública presentouse a seguinte alegación: ■ D. Mark Adrian Rafael Adrian Escaler Alaguero y Algar, en nome e representación de Cuarzos Industriales, S. A. presentou con data 4 de marzo de 2005 alegación pola cal pon de manifesto a concurrencia no mesmo espazo o proxecto do parque eólico e da Concesión de Explotación, Sección C: “Sonia no 5644”. TERCEIRO. –Mediante Acordo do 20 de xullo de 2005 da Delegaóón Provincial da Consellería de Innovación, Industria e Comercio da Coruña, someteuse a información pública a solicitude de declaración de utilidade pública, en concreto, do proxecto do parque eólico Punta Maeda para os efectos previstos na Lei 54/1997, do 27 de novembro, do sector eléctrico, no Decreto 302/2001, do 25 de outubro, e no Real decreto 1955/2000, do 1 de decembro. CUARTO. –0 26 de xullo de 2005, a Dirección Xeral de Calidade e Avaliación Ambiental formulou a Declaración de Impacto Ambiental relativa parque eólico Punta Maeda, que se publicou no Diario Oficial de Galicia do 15 de novembro de 2005, por resolución do 4 de outubro de 2005, da Dirección Xeral de Industria, Enerxía e Minas. QUINTO. –Con data 7 de xuño de 2007, D. Pascual Antonio Nitoi Boticario e outros con no de rexistros (12989, 12991-12993, 12995, 12997, 12999-13015), o 10 de xullo de 2007 Carmelo Daniel Donoso Curra e outros con n.º de rexistros (15867-15874), e o 12 de xullo de 2007 D. Raul Ruben Cepillo Alijas e outros con n.º de rexistros (16225-16226, 16228-16229), presentaron perante o rexistro da entón Consellería de Innovación e Industria cadanseu escrito no que fan constar o seu apoio á implantación do proxecto do parque eólico de Punta Maeda, e solicitaron expresamente que se autorice o citado parque eólico. SEXTO. –O 24 de outubro de 2008 a empresa promotora do parque eólico Sociedad Eólica Punta Maeda, S. L. presentou un modificado do proxecto de execución, recolocando os aeroxeradores recollidos no proxecto inicial, para eliminar a afección sobre un espazo protexido, polo que solicitou a autorización administrativa e a aprobación do modificado de proxecto, aprobación do proxecto sectorial e o recoñecemento do réxime especial de produción de enerxía eléctrica, achegando a documentación establecida para o efecto polo Real decreto 1955/2000, de 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, e polo Decreto 302/2001, do 25 de outubro, polo que se regula o aproveitamento da enerxía eólica na Comunidade Autónoma de Galicia. SÉPTIMO. –Mediante Acordo do 17 de abril de 2009 da Delegación Provincial da Consellería de Innovación e Industria da Coruña, o modificado do proxecto do parque eólico Punta Maeda someteuse a información pública para os efectos previstos na Lei 54/1997, do 27 de novembro, do sector eléctrico, no Decreto 302/2001, do 25 de outubro, e no Real decreto 1955/2000, do 1 de decembro. A devandita resolución foi publicado no Diario Oficial de Galicia do 30 de abril de 2009, no Boletín Oficial da Provincia da Coruña do 6 de maio de 2009, no xornal La Voz de Galicia do 30 de abril de 2009 e no taboleiro de anuncios dos concellos de Ortigueira e Mañón (A Coruña). O citado proxecto contaba coas seguintes características básicas: Solicitante: Sociedad Eólica Punta Maeda, S. L. Domicilio: Rúa da Aldea, n.º 3, lugar de Pousada, 15173 Oleiros (A Coruña). Denominación: parque eólico Modificado de Punta Maeda. Potencia a instalar: 13,2 MW. Municipios afectados: Ortigueira e Mañón (A Coruña). Emplazamiento (en unidades UTM): Coordenadas UTM dos aeroxeradores: As principais características técnicas da infraestructura eléctrica do parque eólico son: – 5 aeroxeradores de 2.300 kW de potencia nominal unitaria, montados sobre fuste tubular metálico de 64 m de altura e diámetro de rotor de 71 m. – 1 aeroxerador de 800 kW de potencia nominal unitaria, montado sobre fuste tubular metálico de 65 m de altura e diámetro de rotor de 48 m. – 1 aeroxerador de 900 kW de potencia nominal unitaria, montado sobre fuste tubular metálico de 55 m de altura e diámetro de rotor de 44 m. – 5 transformadores de potencia 2.500 kVA e 2 transformadores de 1.000 kVA, todos con relación de transformación de 0,400/30 kV, instalados no interior de torre de aeroxerador coa súa correspondente aparamenta de seccionamento, manobra e protección. – Rede eléctrica subterránea a 30 kV con condutor R. H. Z.1 H-16 18/30 kV 1 x 150 mm 2 Al e R. H. Z.1 H-16 18/30 kV 1x300 mm 2 Al para interconexión dos centros de transformación dos aeroxeradores co centro de repartición onde se recollen as liñas interiores e unha protección para a liña de evacuación do parque eólico. Durante o período de información pública presentáronse as seguintes alegacións: ■ D. Jose Ariel Campino Hors, presentou con data 2 de xuño de 2009 unha alegación como portavoz do Comité de Defensa das Rías Altas-Red Galiza Non Se Vende, na que fai constar a súa oposición ao proxecto do parque eólico por motivos ambientais, xa que considera que o proxecto non conta cun estudio de impacto ambiental e non se xustifica a declaración do proxecto sectorial de incidencia supramunicipal. Polo que solicita que se retire o proxecto que considera va en contra da normativa ambiental española e europea. ■ D. Sergiu Florin Aka Nadeem, con data 5 de xuño de 2009 presentou, en representación de Retevisión I, S. A. U., unha alegación na que fai constar que a sociedade á que representa presta un servizo público de televisiión, e que a construción do proxecto do parque eólico podería ter incidencia directa nos centros da súa titularidade, e que se empregan para transporte e difusión do sinal de televisión para varios municipios da provincia. Estando estes centros de comunicación dentro da protección que garante o artigo 32 da Lei Xeral de Telecomunicacións de especial protección en materia radioeléctrica. OITAVO. –0 17 de decembro de 2008 o Servizo de Enerxía e Minas da Delegación Provincial da Consellería de Innovación e Industria da Coruña informou que o presente proxecto afecta á Concesión de Explotación, Sección C: “Sonia no 5644” do que é titular Cuarzos Industriales, S. A. NOVENO. –0 31 de marzo de 2009 a Dirección Xeral de Calidade e Avaliación Ambiental formulou a modificación da Declaración de Impacto Ambiental relativa ao parque eólico Punta Maeda recollida no antecedente de feito cuarto, a modificación da Declaración de Impacto Ambiental publicouse no Diario Oficial de Galicia do 19 de xuño de 2009, por resolución do 13 de maio de 2009, da Dirección Xeral de Industria, Enerxía e Minas. DÉCIMO. –Con data 1 de outubro de 2009 a Delegación Provincial da Consellería de Economía e Industria da Coruña informou favorablemente o modificado do proxecto do parque eólico Punta Maeda. DÉCIMO PRIMEIRO. –0 23 de novembro de 2009, a Secretaría Xeral de Calidade e Avaliación Ambiental emite informe onde indica que non é necesario someter o proxecto do parque eólico Punta Maeda ao trámite de avaliación ambiental estratéxica. DÉCIMO SEGUNDO. –Con data 11 de decembro de 2009, a empresa promotora Cuarzos Industriales titular da Concesión de Explotación, Sección C, “Sonia n.º 5644”, presentou ante esta dirección xeral escrito no que fai constar a súa conformidade coa execución do modificado de proxecto e coa liña de interconexión do parque eólico Punta Maeda. DÉCIMO TERCEIRO. –Con data 28 de xaneiro de 2010, a Dirección Xeral de Sostibilidade e Paisaxe emite informe favorable ao proxecto sectorial do parque eólico Punta Maeda. FUNDAMENTOS DE DEREITO PRIMEIRO. –A Consellería de Economía e Industria é a competente para resolver este procedemento, con fundamento no Decreto 79/2009, do 19 de abril, polo que se establece a estrutura orgánica da Xunta de Galicia e no Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia, en relación co artigo 28 do Decreto 324/2009, do 14 de xuño, polo que se establece a estrutura orgánica da Consellería de Economía e Industria, que atribúe á Dirección Xeral de Industria, Enerxía e Minas a dirección, coordinación, planificación, execución, seguimento e control das competencias e funcións da Consellería en materia de industria, seguridade industrial, solo industrial, metroloxía, metais preciosos, enerxía e minas, coa disposición transitoria cuarta da Lei 8/2009, do 22 de decembro, pola que se regula o aproveitamento eólico en Galicia e se crean o canon eólico e o Fondo de Compensación Ambiental, co artigo 23 do Decreto 302/2001, do 25 de outubro, polo que se regula o aproveitamento da enerxía eólica na Comunidade Autónoma de Galicia, e co artigo 4 do Real Decreto 661/2007, do 25 de maio, polo que se regula a actividade de produción de enerxía eléctrica en réxime especial. SEGUNDO. –No procedemento instruído para o efecto cumpríronse os trámites procedimentais sinalados na Lei 54/1997, do 27 de novembro, do sector eléctrico, no Real decreto 1955/2000, do 1 de decembro, no Decreto 302/2001, do 25 de outubro, na Lei 30/1992, do 26 de novembro, de réxime xurídico das administracións públicas e do procedemento administrativo común, e demais normas vixentes de aplicación. Así mesmo, a instalación e o modificado do proxecto de execución reúnen todos os requisitos técnicos esixibles segundo consta no informe referido no antecedente de feito sétimo. TERCEIRO. –Polo que respecta ás alegacións presentadas, vistas as mesmas e as contestacións dadas pola empresa promotora do parque eólico, cabe respostar que: ■ En relación coa alegación presentada por D. Mark Adrian Rafael Adrian Escaler Alaguero y Algar, en nome e representación de Cuarzos Industriales, S. A, con data 11 de decembro de 2009, a empresa promotora Cuarzos Industriales titular da Concesión de Explotación, Sección C, “Sonia n.° 5644”, presentou ante esta dirección xeral escrito no que fai constar a súa conformidade coa execución do modificado de proxecto e coa liña de interconexión do parque eólico Punta Maeda. ■ En relación as alegación presentadas de carácter medioambiental, cabe indicar que o proxecto do parque eólico conta con declaración de impacto ambiental, e modificado da mesma, onde estes efectos xa están avaliados. ■ Con data 19 de decembro de 2009, D. Sergiu Florin Aka Nadeem, en representación de Retevisión I, S. A. U., presentou escrito onde fai constar que unha vez avaliada a documentación remitida pola empresa promotora do proxecto do parque eólico, manifesta que coa configuración actual do parque non se producen afeccións sobre os servizos da súa rede de comunicación, polo que non desexan manter a súa oposición o proxecto. De acordo co que antecede, RESOLVO Primeiro. Autorizar á Sociedad Eólica Punta Maeda S. L. a instalación dos equipos electromecánicos do parque eólico Punta Maeda, nos concellos de Ortigueira e Mañón (A Coruña). Segundo. Aprobar o modificado do proxecto de execución da citada instalación, “Proxecto modificado ao parque eólico de Punta Maeda para a súa mellora medioambiental” redactado polo enxeñeiro industrial José Alberto Rama Mosquera, e visado polo Colexio Oficial de Enxeñeiros Industriais de Galicia Delegación da Coruña co número 3796/2008, de acordo coas seguintes características básicas: Solicitante: Sociedad Eólica Punta Maeda, S. L. Domicilio: Rúa da Aldea, no 3, lugar de Pousada.15173 Oleiros (A Coruña). Denominación: parque eólico Modificado de Punta Maeda. Potencia a instalar: 13,2 MW. Municipios afectados: Ortigueira e Mañón (A Coruña). Emplazamiento (en unidades UTM): Coordenadas UTM dos aeroxeradores: Características técnicas: ● N.º de aeroxeradores: 7. ● Tipo de aeroxerador: Enercon E70 de 2.300 kW, E-48 de 800kW, E-44 de 900 kW ● Orzamento: 14.199.243,44 € ● Horas equivalentes netas: 3.463 h equiv/ano. ● Produción neta: 45.708,0 MWH/ano. Características técnicas do parque eólico: As principais características técnicas da infraestructura eléctrica do parque eólico son: – 5 aeroxeradores Enercon E-70, de 2.300 kW de potencia nominal unitaria, montados sobre fuste tubular metálico de 64 m de altura e diámetro de rotor de 71 m. – 1 aeroxerador Enercon E-48, de 800 kW de potencia nominal unitaria, montado sobre fuste tubular metálico de 65 m de altura e diámetro de rotor de 48 m. – 1 aeroxerador Enercon E-44, de 900 kW de potencia nominal unitaria, montado sobre fuste tubular metálico de 55 m de altura e diámetro de rotor de 44 m. – 5 transformadores de potencia 2.500 kVA e 2 transformadores de 1.000 kVA, todos con relación de transformación de 0,400/30 kV, instalados no interior de torre de aeroxerador coa súa correspondente aparamenta de seccionamento, manobra e protección. – Rede eléctrica subterránea a 30 kV con condutor R. H. Z.1 H-16 18/30 kV 1x150 mm 2 Al e R. H. Z.1 H-16 18/30 kV 1x300 mm 2 Al para interconexión dos centros de transformación dos aeroxeradores co centro de repartición onde se recollen as liñas interiores e unha protección para a liña de evacuación do parque eólico. Terceiro. Recoñecer a condición de instalación acollida ao réxime especial de produción de enerxía eléctrica regulado polo Real Decreto 661/2007, do 25 de maio polo que se regula a actividade de produción de enerxía eléctrica en réxime especial, e incluíla no grupo b.2., subgrupo b.2.1., do artigo 2 do citado Real decreto. A presente autorización axustarase ao cumprimento das seguintes condicións: 1. Para os efectos de garantir o cumprimento das súas obrigas, Sociedad Eólica Punta Maeda, S. L. deberá constituír no prazo de 30 días, a contar desde o día seguinte ao da notificación da presente autorización, unha fianza de 283.984,87 €. O citado importe é o 2% do orzamento do proxecto de execución do parque eólico que por esta resolución se aproba. A dita fianza constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11.3 do Decreto 1775/1967, do 22 de xullo, sobre réxime de instalación, ampliación e traslado de industrias, e devolverase unha vez que se formalice a acta de posta en marcha das instalacións.2. Consonte o disposto no artigo 4 do Decreto 455/1996, do 7 de novembro, de fianzas en materia ambiental, o órgano substantivo outorgante da autorización deberá fixar a contía dos avais, por proposta do órgano ambiental. Unha vez revisada a Declaración de impacto ambiental do 26 de xullo de 2005, nesta recollese que o aval ambiental será de 92.512,94 €, polo que Sociedad Eólica Punta Maeda, S. L. deberá constituír no prazo de 30 días, a contar desde o día seguinte ao da notificación da presente autorización, unha fianza polo citado importe. A dita fianza que terá as características establecidas no artigo 2 do Decreto 445/1996 constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11.3 do Decreto 1775/1967, e devolverase cando desaparezan as causas que motivaron a súa esixencia, unha vez depositado o importe correspondente ao aval de restauración en fase de desmantelamento que oportunamente se fixe, conforme co artigo 6 do Decreto 455/1996, do 7 de novembro.3. As instalacións que se autorizan terán que realizarse de acordo coas especificacións e planos que figuran no modificado de proxecto do parque eólico, que configuran o modificado do proxecto de execución que por esta resolución se aproba, de acordo co punto segundo da parte dispositiva desta resolución, cun orzamento de 14.199.243,44 €. 4. Para introducir modificacións nas instalacións que afecten a datos básicos do proxecto será necesaria a previa autorización da Consellería de Economía e Industria. Porén, o Departamento territorial da Coruña desta Consellería poderá autorizar as modificacións de detalle do proxecto que resulten procedentes, debendo comunicarlle á Dirección Xeral de Industria, Enerxía e Minas todas as resolucións que dite en aplicación desta facultade.5. 0 prazo para a posta en marcha das instalacións que se autorizan será de oito meses contados a partir da data de ocupación dos terreos. Una vez construídas as instalacións autorizadas e con carácter previo a súa posta en marcha, a Departamento Territorial da Consellería de Economía e Industria da Coruña inspeccionará a totalidade das obras e montaxes efectuados e verificará o cumprimento dos condicionados establecidos nesta resolución.6. Con carácter previo á posta en servizo das instalacións, a Secretaría Xeral de Calidade e Avaliación Ambiental verificará o cumplimiento das condicións que sexan de aplicación segundo o establecido na Declaración de impacto ambiental do 26 de xullo de 2005, e na súa modificación.7. Como requisito necesario para a aplicación á citada instalación do réxime especial de produción de enerxía eléctrica, o promotor deberá inscribila no Rexistro de Instalacións de Produción de Enerxía Eléctrica en Réxime Especial da Comunidade Autónoma de Galicia, creado pola Orde da Consellería de Industria e Comercio do 5 de xuño de 1995 (DOG do 14 de xullo), logo da acreditación do cumprimento dos requisitos establecidos no artigo 12 do Real Decreto 661/2007, do 25 de maio.8. A instalación adaptarase ao procedemento de captación e procesamento de datos de produción de enerxía eléctrica de Galicia regulamentado pola Orde da Consellería de Innovación e Industria, do 23 de xaneiro de 2009 pola que se establece o procedemento para a captación e procesamento dos datos de produción enerxética das instalacións acollidas ao réxime especial de produción de enerxía eléctrica na Comunidade autónoma de Galicia (DOG do 23 de febreiro de 2009). 9.0 parque eólico que se autoriza deberá cumprir no seu momento cos requisitos que se recollan nos procedementos de operación aprobados polo Ministerio de Industria, Turismo e Comercio, que Ile resulten de aplicación.10. A Administración resérvase o dereito de deixar sen efecto a presente autorización por calquera das causas establecidas no artigo 34 do Decreto 1775/1967, do 22 de xullo, por incumprimento das condicións impostas nesta resolución ou por outra causa excepcional que o xustifique. Contra a presente resolución, que non é definitiva en vía administrativa, cabe interpoñer recurso de alzada ante o Conselleiro de Economía e Industria no prazo dun mes contado a partir do día seguinte ao da súa notificación, conforme ao establecido nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, sen prexuízo de que os interesados poidan interpoñer calquera outro recurso que estimen pertinente. Santiago de Compostela, 20 de maio de 2010. O director xeral de Industria, Enerxía e Minas Ángel Bernardo Tahoces